**PRIJEDLOG**

Temeljem članka 31. Statuta Općine Martijanec („Službeni vjesnik Varaždinske županije“ br. 10/13, 24/13, 18/18, 9/20, 14/21, 14/23), a u svezi s člankom 69. stavak 4. Zakona o gospodarenju otpadom („Narodne novine“ 84/21) **Općinsko vijeće Općine Martijanec na 21. sjednici održanoj 29. veljače 2024. godine donosi**

**ZAKLJUČAK**

1. Prihvaća se Izvješće o radu davatelja javne usluge prikupljanja miješanog komunalnog otpada i biorazgradivog komunalnog otpada trgovačkog društva GKP PREKOM d.o.o., Hrupine 7b, Prelog, za razdoblje od 1. siječnja 2023. do 31. prosinca 2023. godine.
2. Ovaj Zaključak zajedno sa pripadajućim Izvješćem stupa na snagu osmog dana od dana objave u „Službenom vjesniku Općine Martijanec“.

KLASA: 351-05/24-01/1

URBROJ: 2186-19-01-24-2

Martijanec, 29. veljače 2024. godine

**PREDSJEDNIK OPĆINSKOG VIJEĆA**

 Stjepan Golubić, ing.

**OBRAZLOŽENJE**

**uz prijedlog Zaključka o prihvaćanju Izvješća o radu davatelja javne usluge prikupljanja miješanog komunalnog otpada i biorazgradivog komunalnog otpada u 2023. godini**

**I PRAVNI TEMELJ ZA DONOŠENJE ODLUKE**

Zakon o gospodarenju otpadom (Narodne novine 84/2021), Statut Općine Martijanec (Službeni vjesnik Varaždinske županije br. 10/13, 24/13, 18/18, 9/20, 14/21, 14/23).

**II OCJENA STANJA I TEMELJNA PITANJA KOJA SE TREBAJU UREDITI**

Sukladno članku 69. stavak 4. Zakona o gospodarenju otpadom (NN 84/21) davatelj usluge sakupljanja komunalnog otpada o svom radu dužan je predstavničkom tijelu jedinice lokalne samouprave podnijeti Izvješće o radu do 31. ožujka tekuće godine za prethodnu kalendarsku godinu i dostaviti ga Ministarstvu.

Izvješće mora sadržavati opće podatke o području pružanja javne usluge, obračunskim mjestima, korisnicima usluge i odvojenom sakupljanju otpada, podatke o redovitosti sustava, podatke o kvaliteti pružanja javne usluge i ekonomskoj učinkovitosti sustava sakupljanja komunalnog otpada.

Navedeno Izvješće od GKP Pre-kom d.o.o. zaprimili smo dana 21. veljače 2024. godine.

**III SREDSTVA POTREBNA ZA PROVOĐENJE ODLUKE**

Za provođenje ovog Zaključka nisu potrebna sredstva iz Proračunu Općine Martijanec.